Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi XLIII. törvény 51. § (1) bekezdése] természetesen alkalmazni kell.
Paragraph Index: 1441

5. számú melléklet A paksi ügyben készí tett jelentés Szám: 4147/2002. JELENTÉS a Paks városhoz tartozó biritói („bedõ-tanyai”) roma családok lakhatását érintõ intézkedések ügyében I. Az ombudsmani vizsgálat megindí tása A nemzeti és etnikai kisebbségi jogok országgyûlési biztosa a Népszabadság 2002. szeptember 18-án megjelent „Fedél nélküli bedõtanyaiak sátorban” címû cikkébõl értesült arról, hogy a Pakshoz tartozó Bedõ-tanyán élõ négy roma család korábban már életveszélyessé nyilvánított ingatlanát 2002. szeptember 6-án – az elõzõ éjszakai vihar következményeként megrongálódott tetõszerkezet életveszélyességére hivatkozva – a jegyzõ azonnali hatállyal elbontatta. A bentlakók számára ugyanakkor megfelelõ átmeneti elhelyezést nem biztosítottak, a polgári védelem által, a lebontott ingatlan szomszédságában felállított sátrakba költöztették õket. Az emberhez méltatlan elhelyezés – amely több mint két hétig tartott – ellen a roma családok tiltakoztak, errõl számos tudósítás jelent meg különbözõ sajtóorgánumokban. A bedõ-tanyai romák problémája néhány nap alatt országos üggyé terebélyesedett: a helyzet akkor vált drámaivá, amikor Németkér lakói megakadályozták az egyik család beköltözését a településen vásárolt ingatlanba. A németkériek – a roma családokkal szembeni, nem tisztázott eredetû ellenséges indulatok hatása alatt – megrongálták, lakhatatlanná tették a házat. A szomszédos települések lakói szerint Paks Város Önkormányzata a megoldatlan szociális gondjait akarta áthárítani más településekre oly módon, hogy anyagilag támogatta a többszörösen hátrányos helyzetû roma családok „kitelepítését” a környezõ falvakba, ugyanakkor az érintett települések ellenállása lehetetlenné tette, hogy a roma családok szabadon választhassák meg lakóhelyüket: a tulajdonukba került lakóházat nem vehették birtokba. A média által közzétett tudósítások alapján nyilvánvalóvá vált, hogy az összesen 29 fõbõl álló négy roma családot számos olyan hátrány érte, amelyek orvoslása állami (önkormányzati) intézkedéseket igényel és közismert az is, hogy a sérelmükre elkövetett egyes cselekmények miatt büntetõeljárás is indult. 2002. szeptember 23-án hivatalunk munkatársai a helyszínen tájékozódtak az ingatlan elbontásáról és annak jogi hátterérõl, valamint az érintett roma családok elhelyezésérõl, életkörülményeirõl. Az összegyûjtött információk alapján felmerült a gyanúja annak is, hogy Paks Város Önkormányzata nem pusztán a hátrányos szociális helyzetû családokkal szemben fennálló gondoskodási kötelezettségétõl kívánt megszabadulni, hanem egy olyan etnikai csoporttól, amely – állítólagos kifogásolható életvitele miatt is – tehertételt jelentett a város számára. Mindezekre figyelemmel a kisebbségi ombudsman az állampolgári jogok országgyûlési biztosáról szóló 1993. évi LIX. törvény (a továbbiakban: Obtv.) 16. §-ának (2) bekezdése alapján hivatalból indított vizsgálatot. A vizsgálat elsõdleges célja annak a tisztázása, hogy a paksi önkormányzat, illetve a hatáskörében eljáró polgármester, valamint a jegyzõ intézkedései és a lefolytatott hatósági eljárások megfelelnek-e az alkotmányos és törvényes követelményeknek, és annak megállapítása, hogy az érintett családokat – alkotmányos és ezen belül kisebbségi jogaikkal kapcsolatban – érte-e olyan sérelem, amelynek orvoslása érdekében a kisebbségi jogok országgyûlési biztosának kötelessége általános vagy egyedi intézkedések kezdeményezése. II. Az elõzmények A Bedõ-tanyán lakó roma családok 1996-ban költöztek Dunaszentgyörgyrõl Paksra, ahol megvásárolták (önerõbõl és egyházi támogatásból) a Paksi Agrárfejlesztõ Rt. tulajdonában lévõ, az 1910-es években cselédlakásnak épült – eredeti- leg is rossz állapotú – külterületi házas ingatlant, a hozzá tartozó telekkel együtt. A komfort nélküli épületben négy család élt, a 29 személy közül 12 kiskorú. A felnõttek többségének nincs munkavállalási lehetõsége és önálló keresete. A cigány családok jövedelmi és vagyoni helyzetük miatt nem gondoskodtak az általuk lakott épület állagának megóvásáról, így a ház a tavaszi idõszakra olyan állapotba került, hogy amiatt a lakók kénytelenek voltak az önkormányzat segítségét kérni. 2002 márciusában Solt Pál – a bedõ-tanyai romák képviselõje – bejelentést tett az önkormányzatnál és a polgármesteri hivatal támogatását kérte a megítélése szerint életveszélyes épület helyreállításához. Március 29-én a polgármesteri hivatal mûszaki ügyintézõje, Solt Pál és a lakók jelenlétében helyszíni szemlét tartott és megállapította, hogy az épület valóban veszélyezteti az életet és a testi épséget, amelynek elhárítása érdekében különbözõ építési munkák elvégzése szükséges. A város jegyzõje 2002. május 22-én kelt határozatában kötelezte az épület ingatlan-nyilvántartás szerinti tulajdonosát, a Paksi Agrárfejlesztõ Rt.-t – végrehajtási bírság kilátásba helyezésével – az életveszély elhárítására. E körben elõírta, az épület „megtámasztását” és „aládúcolását”. Az építési hatóság eljárása során – a helyreállítási munkálatok elvégzésére kötelezett gazdasági társaság jelzése alapján – hivatalosan is tudomást szerzett arról, hogy az ingatlan valódi tulajdonosai a lakásokat használó roma családok. Tényként állapította meg azonban azt is, hogy a lakók nem intézkedtek a tulajdonjoguk nyilvántartásba történõ bejegyzésérõl, ezért a tulajdoni viszonyok rendezésére ügyvédet bízott meg. A tulajdonjog bejegyzése 2002. július 31-én – a paksi közjegyzõ elõtt kötött és írásba foglalt adásvételi szerzõdés alapján – megtörtént. Az önkormányzat az eljáró ügyvéd és a közremûködõ közjegyzõ díját saját költségvetése terhére kifizette. A kötelezõ határozat ellenére az épületen felújítási munkák elvégzésére nem került sor, mert a tényleges tulajdonosok kilétének megállapítása után a jegyzõ elmulasztotta új határozatban kötelezni a roma családokat. (Az önkormányzat támogatása nélkül a családok anyagi helyzete egyébként sem tette volna lehetõvé a hatóság által elrendelt munkák saját erõbõl történõ elvégzését.) 2002 tavaszán és nyarán az épület állagának megóvására, az életveszély elhárítására – a települési önkormányzat segítségével – még reális lehetõség volt.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes